  Туспуктэм: ИА «Удмуртия» Наталия Сильвестрова Таяз ужан арняе, 5-9 инвожое, Удмуртиын уй часъёсы кӧня ке кынтыны быгатоз. Со сярысь улосвыл Гидрометцентрлэн пресс-службаез ивортӥз. 6-тӥ инвожое элькунъя уйин +3…+8, нуназе +17…+22 градус возиськоз. Зорыны кулэ ӧвӧл, уйпал ёросъёсын но нёжал интыосын кӧня ке кынтыны быгатоз. Арня шорысен интыен вакчи дыр куспын зорылоз, тӧл кужмоялоз. 7-тӥ инвожое уйин +5…+10, нуназе +17…+22 градус луоз. 8-тӥ инвожое гудыръяса-чилекъяса кужмо зороз, тӧл ырак пельтоз. Температура уйин +3…+8 граудсозь лэзькоз, нуназе +16…+21 градус луоз, уйпал ёросъёсын +14…+15 градуслэсь вылэ уз ӝутскы. 9-тӥ инвожое уйин +1…+6 градусозь кезьыт кариськоз, уйпал ёросъёсын но нёжал интыосын музъемез кӧня ке кынтыны быгатоз. Нуназе +17…+22 градусозь шуныт луоз. Нырысь-валысь чакланъёсъя, шутэтскон нуналъёсы температура лэзькоз, интыен зоръёс возиськозы. Тегъёс: куазь Гидрометцентр Удмуртия  